་རྩེད་གར་གྱིས་སྣ་ཁྲིད་ཐེག་པ་ཆེན་པོ་ལ་བརྟགས་པའི་
དོན་དུ༔ ཅིང་༔ གང་ལ་གང་མོས་དཀྱིལ་འཁོར་ལྷ་དང་སྤྲད༔ ལམ་པའི་སྐྱེས་བུ་རྣམས་
དང་མཆོག་རྣམས་ནི༔ རྩལ་སྦྱང་ལམ་གྱི་བོག་འདོན་རྣོ་བར་ཡིན༔ སེམས་ཀྱི་མུན་
པ་བསལ་དང་བྱིང་རྨུག་སེལ༔ དབང་པོ་གཟེང་བསྟོད་རིག་པ་ཧུར་ཕྱུང་སྟེ༔ རོལ་པ་
གར་གྱི་རྒྱུ་མཚན་ལུས་རྩལ་སྦྱང་༔ འཁྲུལ་འཁོར་མཆོག་འགྱུར་འདི་ལ་མ་འདུས་མེད༔
ལུས་སྦྱང་རྩ་མཉེན་རླུང་གི་ནུས་སྟོབས་འཕེལ༔ བདེ་བའི་ཡེ་ཤེས་བྱང་སེམས་སྙོམས་
པར་འཁྲིལ༔ ལས་ཀྱི་རླུང་ཟད་ཡེ་ཤེས་རླུང་སྟོབས་རྒྱས༔ བདེ་སྟོང་ཟག་མེད་སྙིང་
པོའི་བརྟན་པ་ཐོབ༔ བཀོད་པའི་རྡོ་རྗེ་ལུས་ཀྱི་རྩ་མདུད་གྲོལ༔ མཁྱེན་བརྩེ་རྟོགས་
པའི་རི་མོ་མ་འགགས་འཆར༔ ཕྱི་རོལ་སྣང་བ་ཅི་བྱེད་རང་བྱན་ཚུད༔ སྣང་སེམས་
གཉིས་འདྲེས་སྐྱེ་འཆི་རང་དབང་ཐོབ༔ཐུན་མོང་ལས་རྣམས་ཞོར་འགྲུབ་སྨོས་ཅི་
དགོས༔ ཐར་པ་སྒྲུབ་པའི་བདུད་དཔུང་ངང་གིས་ཐུལ༔ འདི་ནི་གནས་སྐབས་མཐར་
ཐུག་གཉིས་ཀ་ཡི༔ དྲང་དོན་ངེས་དོན་བསྐྱེད་རྫོགས་འཇུག་སྒོ་ཡིན༔ བསྐྱེད་རིམ་
མཚངས་ཤེས་རྫོགས་རིམ་གཏན་ལ་ཕབ༔ བསྐྱེད་རིམ་བསྒོམ་ཚུལ་འདི་ལས་ལྷག་
པ་མེད༔ དེ་ཕྱིར་རྩོལ་བས་འདི་ལ་འབད་པར་གནད༔ དེ་ཡང་ཨ་འཐས་འཁྲུལ་པའི་
དབང་མ་ཡིན༔ སྡུག་བཙིར་མཚན་བཅས་འདོད་བློ་མ་ཡིན་པར༔ རང་བབ་ལྷུག་པའི་
ངང་ནས་ཞོར་གྱིས་བྱ༔ དེར་འཛིན་ཤེས་པ་འཁྲུལ་ཕྱིར་མི་འབྲང་བར༔ ཕྱི་ནང་གར་
བསྒྱུར་འཁྲུལ་པ་སྟངས་སྟབས་སྦྲེལ༔ ཟུང་འཇུག་ཆེན་པོར་དབྱེར་མེད་བརྡ་དོན་སྤྲད༔
བདེ་འབྲས་གནད་དང་གལ་མདོ་ཤེས་པར་མཛོད༔དགོས་ཆེད་དང་ནི་ཡོན་ཏན་
བརྗོད་པའོ༔ ཁ་འཐོར་གང་རིགས་བསམ་གྱིས་མི་ཁྱབ་པས༔ བསྡུས་པའི་དོན་རྣམས་
གལ་ཆེན་དོན་དུ་སྤྲོ༔ ས་ཆོག་ས་གཞི་བྱིན་བརླབ་ས་རྒོད་འདུལ༔ ཡན་ལག་རྡོ་རྗེ་
མིག་གཉིས་ཉི་ཟླ་དང་༔ བ་སྤུ་ཐམས་ཅད་མཚོན་ཆར་བྱིན་གྱིས་བརླབས༔ ས་ཆོག་
ས་བདག་གཏོར་མས་ཚིམ་སའི་ལྷ་མོ་བསྟན་མ་ལ་སོགས་པའི་ས་བདག་ཀླུ་གཉན་ལ་གཏོར་
མ་སྦྱིན་པ་དང་བཅས་པ་ས་ཆོག་གི་སྐབས་ནས་འབྱུང་བ་ལྟར་བྱོས་ལ༔ བྱས་ལ༔ རྡོ་རྗེ་རྒྱལ་པོ་ཆས་
ལྡན་ཤར་དུ་ཕྱོགས༔ ཉི་ཟླའི་སྟངས་སྟབས་ལག་གཡས་བསྡིགས་མཛུབ་ཀྱིས༔ རྡོ་
རྗེ་འཛིན་བཅས་ཕྱོགས་བཅུར་གཏད་དེ་གཟིར༔ རྐང་པ་གཡས་བསྐུམ་གཡོན་བརྐྱང་
ལུས་པོ་བསྐྱེད༔ འགྱིང་དང་འགྲོས་བསྟུན་རྡེབ་པའི་ཚུལ་ཅན་ནོ༔ རྡོ་རྗེས་སྔར་ལྟར་
ས་ག་ཟླུམ་སོགས་བྱ༔ ས་གཞི་བྱིན་བརླབ་བདག་ཉིད་ལྷར་གསལ་བས༔ ཕྱག་རྒྱ་
པད་སྐོར་གཡས་གཡོན་གསུམ་གསུམ་དང་༔ དབུས་སུ་བསྣོལ་ཅིང་རྐང་པ་རྡོ་རྗེའི་
འགྲོས༔ མཉམ་པོར་སྤྲད་ལ་གོམ་སྟབས་གཡས་གཡོན་སྤོ༔ ས་གནོན་མཉམ་བཞག
ལག་པ་གཡས་པ་རྡོ་རྗེ་དང་བཅས་པས་པད་སྐོར་གཡོན་གསུམ་གསུམ་དང་དབུས་བསྣོལ་གོམ་སྟབས་རྡོ་རྗེ་
འགྲོས་ཆ་རེ་རེའི་བར་དུ་ས་གནོན་ལ་སོགས་པའི་ཕྱག་རྒྱ་རེ་རེ་དལ་ལ་སོགས་བསྐོར་བར་བྱའོ༔ སྐྱབས་
སྦྱིན་མཆོག་སྦྱིན་ཕྱག༔ སྣང་སྲིད་ཟིལ་གནོན་འབར་བའི་ཕྱག་རྒྱ་ལག་པ་གཉིས་ཀས་
སྙིང་གར་རྡོ་རྗེ་དྲིལ་བུའམ༔ ཌཱ་མ་རུ་དྲིལ་བཅས་ཀྱི༔བཅས༔ རྒྱལ་པོ་རོལ་པའི་ཆས་རྣམས་
རྫོགས་པར་རྒྱལ་སྲིད་རིན་ཆེན་སྣ་བདུན་གྱི་གཟུགས་ཕྱར་བའམ་དཔུང་གིས་ལྕོག་ཅིང་སྤྲོས་ལ་དགའ་ན་
དེ་རྣམས་སོ་སོའི་རྣམ་འགྱུར་བྱས་ལ་གོ་རིམ་འགྲིམ་པར་བྱའོ༔བྱ༔ ས་རྒོད་འདུལ་ལ་ཕྱག་མཚན་
ལྔ་འགྲོས་དང་༔ སྔར་ལྟར་ཁྲོ་བོ་བཅུ་ཡི་སྟངས་སྟབས་བྱ༔ ཕྱག་མཚན་ལྔ་ནི་ཤར་དུ་
རྡོ་རྗེ་རྩེ་གསུམ་འགྲོས་ནི་རྐང་པ་རེས་མོས་ཀྱི་ཡ་གཅིག་བཙུག་ལ་ཡ་གཅིག་གིས་གཡས་གཡོན་དབུས་དང་
གསུམ་དུ་རེག་པ་རེ་རེ་བྱ་སྔ་ལོག་ཕྱི་ལོག་གཉིས་གྲུབ་ནས་གོམ་སྟབས་ལངས་ནས་འདོར་དེ་བཞིན་རྩེ་གཅིག་
རྩེ་ལྔ་རྩེ་དགུའི་འགྲོས་ཡང་སྔར་དང་འདྲ་བས་རྩེ་ལྔ་ཕྱོགས་བཞིར་བྱས་རྩེ་དགུ་ཕྱོགས་བཞི་མཚམས་བཞིར་
བྱའོ༔ རྡོ་རྗེ་འགྲོས༔ ཕྱག་རྒྱ་པད་སྐོར་རྐང་སྟབས་ཕྱོགས་བཞིར་འདེབས༔ ལྷོ་ཕྱོགས་
འགྲོས་ཕར་སྐྱོག་ཚུར་སྐྱོག་ཁུག་པ་ཅན་དང་༔ རིན་ཆེན་འགྲོས་ནི་འབར་བའི་ཚུལ༔ ལག་པ་
ནང་ནས་ཕྱིར་ཡུག་ནང་དུ་གཡབ༔ རྐང་པ་པུས་སྐོར་གཡས་གཡོན་རེས་མོས་འདོར༔
ས་མཚམས་ཟུང་དུ་ལྡེམ་ལྡེམ་ལན་གསུམ་བྱ༔པདྨའི་འགྲོས་ནི་རྐང་པ་མཉམ་དུ་
གཤིབ༔ ཕྱི་གསུམ་ནང་གསུམ་མཉམ་པོར་ཐབ་ཐབ་བྱ༔ དེ་དང་དུས་མཚུངས་ཕྱག་
རྒྱ་སྤྱི་བོར་བསྣོལ༔ དེ་ནས་གཡས་གཡོན་གསུམ་གསུམ་འདོར་སྟངས་ས་ལ་པདྨའི་རི་
མོ་བྲིས་པ་ཤུགས་ཀྱིས་ཤེས་པར་འགྱུར་རོ༔ བྱ༔ རྒྱ་གཡས་གཡོན་རེས་མོས་བྱ་ཞིང་ས་ལ་རྡོ་རྗེ་རྒྱ་གྲམ་
པད་སྐོར་དུ་བྲིས་པའི་ལྟེ་བར་རྐང་པ་གཉིས་གཤིབ་ནས་རྐེད་པ་ཡ་གཅིག་པོ་བཟུང་ཡང་གཅིག་འགྲོས་ཀྱི་
གོང་བཞིན་ལུ་གུ་རྒྱུད་སྦྲེལ་བ་ལ་ཟེར༔ གྲམ་འགྲོས་ནི་ཕྱོགས་བཞིར་གསུམ་གསུམ་གཟུགས༔
ལག་པ་གཡས་པ་རྐང་པའི་རྐྱང་ཕྱག་གི༔ གཡོན་པ་ལའང་དེ་ཡང་འགྲེས་ཀྱིས་ཤེས༔
འཁོར་གཡས་གཡོན་རེས་མོས་བྱ་ཞིང་༔ ལོ་འགྲོས་ནི་བསྐོར་ཞིང་འགྲོ་བ་ཉིད༔ ལག་པ་
གཉིས་རྡོ་རྗེ་དྲིལ་སྟབས་དང་བཅས་པ་གཅིག་ལ་གཅིག་དཀྲི་བའི་ཚུལ་མྱུར་དུ་ཀྱི་ལི་ལི་བྱ༔ ནི་བསྣོལ་
སྐོར་ཕྱི་ནང་བྱ༔ ཡུལ་རིས་ས་ཕྱོགས་བཀྲ་ཤིས་བྱིན་བབ་ནས༔ རྔ་དང་དུང་དང་གར་
མཁན་འཆམ་པོ་བ༔ གང་ཡོད་དཔུང་ཚོགས་གྲལ་སྙོམས་འགྲིག་པར་བསྒྲིག༔ གར་
འཆམ་པས་རོལ་མོ་ཐམས་ཅད་སྤེལ་པའི་ཡངས་དོགས་ཁོད་སྙོམས་པར་བསྒྲག་ཅིང་ས་ཁོད་སྙོམས་པར་འཆམ༔
ས་ལ་གཡུང་དྲུང་རིས་ཀྱི་རི་མོ་རྒྱ་ཆེར་བྲིས་པའི་སྟེང་དུ་དཔལ་གྱི་གཟུགས་རྒྱ་ཆེན་པོའི་སྟེང་དུ་སའི་ལྷ་མོ་
བསྟན་མ་ལ་སོགས་པའི་ལྷ་བཀྲ་ཤིས་པའི་ལྷ་རྣམས་ཀྱི་ལག་ན་བཀྲ་ཤིས་ཀྱི་རྫས་མེ་ལོང་ལ་སོགས་པ་
བཟུང་བ་དང་གདུགས་ལ་སོགས་པའི་རྟགས་བརྒྱད་སྤྲེངས༔ བཀྲ་ཤིས་གཡུང་དྲུང་འགྲོས་དང་
དཔལ་བེའུ་འགྲོས༔ གཙོ་བོས་སྣ་དྲངས་རི་མོའི་སྟེང་དུ་འགྲིམ༔ གཟུགས་ཁང་སོ་
བཟུང་ཐ་དད་དར་གཅིག་འཆམ༔ ཤིས་པ་བརྗོད་ཅིང་འཆམ་སྟབས་ལེགས་ལེགས་
བསྒྲིག༔ ཕྱག་རྒྱ་བཀྲ་ཤིས་རྟགས་བརྒྱད་རིག་སྒྲུབ་པ་པོའམ་དབང་གི་གྲལ་ལ་འཁོད་པ་ཐམས་
ཅད་གྲལ་འཁོར་མ་བྱས་ཏེ༔ དང་པོ་རྟེན་ལ་མ་ཕེབ་ཀྱི་བར་དུ་ལག་པ་ལུ་གུ་རྒྱུད་དུ་སྲིན་ལག་སྤྲེལ༔ རྟེན་ལ་
ཕེབ་ནས་ཕྱག་རྒྱ་གར་སྟབས་བསྒྱུར་རོ༔པས་བསྒྱུར༔ འཛོམ་ན་དཀྱིལ་འཁོར་རྟགས་དང་
གཟུགས་རྟགས་ཕྱར༔ དེ་ནས་སླར་ཡང་སོ་སོའི་གནས་སུ་བསྒྲིག༔ སྤྲོས་ལ་དགའ་
རྣམས་བཀྲ་ཤིས་བྲོ་རྩེད་འཆམ༔ རྩོད་གཞི་མེད་པར་དགྱེས་ཤིང་ནང་དུ་འདུས༔
བྱིན་རླབས་དངོས་གྲུབ་མྱུར་དུ་ཞུ་བའི་ཕྱིར༔ སྔགས་བསྒྲུབ་འཛབ་གར་རྡོ་རྗེ་ལུ་གུ་
རྒྱུད༔ སྒྲུབ་པའི་མཆེད་ལྕམ་ཐད་ཐད་གྲལ་ལ་བཞེངས༔ རྡོ་རྗེའི་ཕྱག་རྒྱ་མ་ཞིག་ལུག་
རྒྱུད་སྦྲེལ༔ འཛབ་དབྱངས་དང་བཅས་གཙོ་བོས་སྣ་དྲངས་ལ༔ འཁོར་གསུམ་དལ་
བསྐོར་གཏན་ལ་ཕེབ་པ་དང་༔ ལུས་ནི་ཕྱག་རྒྱ་པད་སྐོར་གར་སྟབས་འཆམ༔ རྐང་
པ་གཡས་གཡོན་བྲོ་བརྡུངས་རེས་མོས་བསྒྲིག༔ ངག་ནི་མགྲིན་གཅིག་སྔགས་རྒྱུན་
འཛབ་དབྱངས་སྒྲོགས༔ ཡིད་ནི་མ་ཡེངས་ཏིང་འཛིན་གནད་ལ་གཟིར༔ ཐུན་མཚམས་
བཟུང་ཞིང་གཙོ་བོས་འཛབ་བསྟོད་བསྐུལ༔ མེར་མེར་ཤིག་ཤིག་རྣམ་འགྱུར་སྟངས་
སྟབས་རྣམས༔ སོ་སོའི་གཞུང་དང་མཐུན་པ་སྣ་ཚོགས་གང་ཞིག་ལྷའི་རིགས་འཛབ་བཟླས་
པ་དེ་ཉིད་ཀྱི་ལྷ་སོ་སོའི་སྐུའི་རྣམ་འགྱུར་གྱི་གར་སྟབས་མངོན་རྟོགས་ནས་འབྱུང་བ་ལྟར་བྱའོ༔བསྒྱུར༔
འཛབ་ཐུན་འཇོག་ཚེ་རང་གི་སར་སླེབས་ནས༔ ལུ་གུ་རྒྱུད་ཀྱི་གྲལ་ཚག་མ་ཞིག་པར༔
སྔགས་གྲངས་རང་གི་གནད་ཀྱི་ཐད་ཐད་དུ་སླེབ་པ་དང་༔ སྦྲེལ་མ་འཆུག་ཅིང་གྲལ་མ་ཞིག་པར༔ རྡོ་རྗེ་
སྐྱིལ་ཀྲུང་སྔར་ལུགས་བཞིན་དུ་འཁོད༔ དེས་ནི་སོ་སོར་ཇི་ལྟར་འདོད་པ་ཡི༔ དངོས་
གྲུབ་རྣམ་གཉིས་ཐེ་ཚོམ་མེད་པར་འགྲུབ༔ གྲལ་ནི་ཞིག་ན་བར་ཆད་འབྱུང་བས་གཟབ༔
འཁོད་ནས་གང་ཡར་དེ་ལ་བར་ཆད་འབྱུང་༔མ་ཡར་མཉམ་ན་ཤིན་ཏུ་དགེ་དོན་
འགྲུབ༔ དེ་ལྟར་ལ་ཉེ་བརྟགས་པའང་མན་ངག་ཡིན༔ མངའ་ཐང་ལོངས་སྤྱོད་དཔལ་
འབྱོར་འཕེལ་འདོད་ན༔ རོལ་པ་ཚོགས་ཀྱི་བྲོ་གར་འདི་ལྟར་འཆམ༔ མཆེད་ལྕམ་
བྱིང་པོ་ཚོགས་རྫས་སྤྱན་གཟིགས་དང་༔ འདོད་ཡོན་ལོངས་སྤྱོད་ཅི་འདོད་ལག་ཏུ་
ཐོགས༔ རྒྱན་དང་ཆ་ལུགས་ཆས་གོས་གང་དགོས་གཟབ༔ གཙོ་བོས་ཐོག་དྲངས་
ལས་བྱེད་ཆས་སུ་ཞུགས༔ སྦྱོར་བའི་སྤོས་དང་གསུར་ཆེན་སྣ་ཚོགས་བསྲེག༔ རྐང་
གླིང་ཐོད་རྔ་ལ་སོགས་རོལ་མོ་འཁྲོལ༔ དཀྱིལ་འཁོ་བསྐོར་ཞིང་འཛབ་བཟླས་བྲོ་གར་
གང་འཆམ་ལས་བྱེད་པ་རྣམས་དང་འདོད་ཡོན་གྱི་ལོངས་སྤྱོད་ཚོགས་རྫས་འཛིན་པའི་མཆེད་ལྕམ་རྣམས་ལ་
སྤེལ་ཞིང་ཚོགས་གཞུང་ཚར་ནས་ཚོགས་རོལ་སྟོབ་པའི་སྐབས་སུ་ལྷ་འཛབ་དང་༔ འ ེཞེས་པ་རྣམས་འཛབ་
དབྱངས་དང་བཅས་པ་རྣམས་མཆེད་ལྕམ་རྣམས་ཀྱིས་རྫས་བསྟབས་ཤིང་བྲོ་བརྡུངས་ཉམས་སྐྱོང་༔ གར་འཆམ་
པས་ལྟ་འཇོལ་དང་༔ ཕྱག་རྒྱ་བསྒྱུར་བ་ལ་སོགས་པ་བྱའོ༔ ཕྱི་ནང་གསང་བ་སྦྱོར་སྒྲོལ་གྱི༔ འཁྲབ༔ ཨོཾ་
ཨཱཧཱུྃཿ་གྷུ་རུ་དྷེ་ཝ་ཌཱཀྐི་ནི༔ གྷ་ན་ཙཀྲ་པུ་ཙ་ཁཱ་ཧི༔ གྷ་ན་གྷུ་ཧྱ་བོ་དྷི་ཙིཏྟི་ཛྙཱ་ན་སུ་ཁ་
མ་ཧཱ་པུ་ཛ་ཧཱུྃ༔ གར་སྟབས་འཆམ་དང་རྣམ་འགྱུར་དུ་མ་ཡང་༔ རྣལ་འབྱོར་ཉམས་
དང་བསྟུན་ལ་གཞུང་བཞིན་བྱ༔ དེ་ནི་བྱིན་ཕེབ་མ་མོ་མཁའ་འགྲོ་འདུ༔ མངའ་ཐང་
ལོངས་སྤྱོད་དཔལ་འབྱོར་ལ་སོགས་འཕེལ༔ གཞན་ཡང་ཞི་རྒྱས་དབང་དྲག་ལ་སོགས་
ཀྱི༔ ལས་ཀྱི་ཁ་བསྒྱུར་འོས་པའི་དུས་རྣམས་སུ༔ ཕྱི་ནང་གསང་གསུམ་གང་ལ་གང་
འཐད་ཀྱི༔ གར་འཆམ་ལ་སོགས་ཚུལ་དང་མཐུན་པ་རྣམས༔ མྱུར་དུ་འགྲུབ་ཕྱིར་
མཁས་པས་ལག་ཏུ་བླང་༔ མི་འོས་དུས་ནི་ཅ་ཅོས་རྩེད་མོའམ༔ ཚུལ་དང་མི་མཐུན་
སྐྱེ་བོ་མགོ་བསླུའི་ཕྱིར༔ བརྩམ་པར་མི་བྱ་བརྩམས་ན་ཌཱཀྐི་དང་༔ ཆོས་སྐྱོང་དམ་
ཅན་འཁྲུག་ནས་ཆད་པ་འབེབས༔ འདྲེ་དང་བདུད་འཇུག་རྣལ་འབྱོར་ཤེས་པ་འཁྲུག༔
དགེ་བའི་སྟོངས་གྲོགས་མི་ཕྱེད་བར་ཆད་འབྱུང་༔ མཐུན་པར་མཆེད་ལྕམ་དབེན་པར་
ཉམས་སྐྱོང་ངམ༔ བླ་མའི་བཀའ་བྱུང་དགེ་སྦྱོར་བོག་འདོན་ན༔ དུས་ཀྱི་ཁྱད་པར་ནམ་
ཡང་འགལ་བ་མེད༔ དེ་ལྟར་དུས་སྐབས་འཚོ་བ་ཤིན་ཏུ་གཅེས༔ ཕྱི་ནང་གསང་གསུམ་
གར་འཆམ་རྫོགས་པའི་རྗེས༔ བསྔོ་བ་སྨོན་ལམ་བཀྲ་ཤིས་ལ་སོགས་པ༔ གཙོ་བོ་
རྡོ་རྗེ་རྒྱལ་པོས་ཐོག་དྲངས་ནས༔ མཆེད་ལྕམ་རྣམས་ཀྱིས་མགྲིན་གཅིག་མཐུན་པར་
བརྗོད༔ དམིགས་མེད་མཐའ་བྲལ་མཉམ་བཞག་ངང་ན་གནས༔ རབ་གནས་མངའ་
འབུལ་ཡིན་ན་ཡེ་ཤེས་ལྷ༔ གཤེགས་སུ་མི་གསོལ་ལྷ་ལ་བརྟན་པར་བཞུགས༔ གཞན་
ཡང་བཞུགས་པར་འོས་པའི་ལྷ་རྣམས་ནི༔བརྟན་པར་བཞུགས་པའི་གར་འཆམ་གདན་
འབུལ་ཚུལ༔ དལ་གྱིས་གར་འཆམ་པ་རྣམས་གདན་ལ་འཁོད༔ ཕྱག་རྒྱ་དང་བཅས་
བརྟན་པའི་སྟངས་སྟབས་དང་༔ དགྱེས་ཚུལ་འགྱིང་ཞིང་ཡོན་བདག་མངའ་གསོལ་
ནི༔ དངོས་གྲུབ་སྦྱིན་གཏོང་ཤིས་པ་བརྗོད་པ་དང་༔ སྦྱིན་བདག་གིས་ཀྱང་གར་འཆམ་
པ་རྣམས་ལ༔ གཏང་རག་ཚུལ་དུ་ཚོགས་དང་བདུད་རྩི་གསོལ༔ མེ་ཏོག་འབུལ་དང་
སྐུ་ཡོན་རྒྱས་པར་མཆོད༔ དབང་ཚོགས་ལ་སོགས་པའི་སྐབས་དལ་གྱི་དྲུང་དུ་ཡིན་ན༔ གཙོ་བོ་ལ་མཎྜལ་
ཕུལ༔ཕན་ཚུན་རྒྱས་པའི་རྟེན་འབྲེལ་ལེགས་གྱུར་ན༔ ཡོན་མཆོད་དཔོན་སློབ་ལ་སོགས་
གང་ཡིན་ཀྱང་༔ བསམ་པའི་དོན་གང་ཆོས་ལྡན་ཡིད་བཞིན་འགྲུབ༔ གནས་སྐབས་
ཚེ་འདིར་ཐུན་མོང་དངོས་གྲུབ་དང་༔ ཕྱི་མ་མཐར་ཐུག་མཆོག་གི་དངོས་གྲུབ་འབྱུང་༔
གཤེགས་པར་འོས་པའི་ལྷ་ལ་གཏང་རག་ཚུལ༔ མཆོད་པའི་གར་འཆམ་རྒྱས་བསྡུས་
སྐབས་བསྟུན་བྱ༔ ཉེས་བྱས་བཟོད་གསོལ་ཞུ་ཕྱག་ཐལ་སྦྱར་ཚུལ༔ ཡིག་བརྒྱ་བརྗོད་
ཅིང་ཡེ་ཤེས་རང་གནས་གཤེགས༔ དམ་ཚིག་དམིགས་མེད་སྔར་ལྟར་ངང་ལ་བཞག༔
དེ་ལྟར་ཐམས་ཅད་ཡོངས་སུ་གྲུབ་ནས་ཀྱང་༔ ཚབ་ཚུབ་མེད་པར་ཤིན་ཏུ་དལ་བའི་
ངང་༔ གཏན་ལ་ཕེབ་པའི་གར་འཆམ་ལན་གསུམ་བྱ༔ དེ་ནས་ཆས་རྣམས་རིམ་བཞིན་
ལེགས་པར་བསྡུ༔ མཆེད་ལྕམ་ལུས་ངག་ཡིད་གསུམ་ལྷོད་ཀྱིས་ཀློད༔ དགའ་བའི་
གླེང་མོ་ཆོས་ཀྱི་གཏམ་བརྗོད་དང་༔ ཆོ་གའི་འཕྲོ་དང་ལས་ཀྱི་རྗེས་རྣམས་སྐྱོང་༔ རྡུལ་
ཕྱིས་ལུས་བསྒྲང་ངལ་བསོ་བསམ་གཏན་བསྒོམ༔ ས་མ་ཡཱ༔ སྨིན་གྲོལ་ལམ་གྱི་བོག་
འདོན་ལས༔ གར་འཆམ་འཕྲུལ་གྱི་པ་ཏྲ་འདི༔ ད་ལྟ་མངའ་བདག་ཡབ་སྲས་དང་༔
མ་འོངས་རྗེས་འཇུག་དོན་ཆེད་དུ༔ ལྷ་དང་མཁའ་འགྲོའི་བཀའ་ལུང་བཞིན༔ རིག་
འཛིན་པདྨ་འབྱུང་གནས་ཀྱིས༔ མཆིམས་ཕུ་དགེའུ་ཚོགས་ཁང་དུ༔ ལེགས་བཀོད་
མཚོ་རྒྱལ་སེམས་ལ་འཆོངས༔ དགོངས་འདུས་ཕྲིན་ལས་ལག་ལེན་ཏེ༔ མ་སྤེལ་རིན་
ཆེན་གཏེར་དུ་སྦོས༔ ས་མ་ཡཱ༔ ཁ་ཐམ༔ ཞེས་གདམས་ནས་བློ་དམན་མཚོ་རྒྱལ་བདག་
གིས་ཟིན་རིས་སུ་བཏབ་ཅིང་༔ གསང་བ་བྲག་གི་ཡང་མཛོད་དུ་སྦས་པའོ༔ ས་མ་ཡཱ༔
རྒྱ་རྒྱ་རྒྱ༔ སྦས་རྒྱ༔ གཏད་རྒྱ༔ གཏེར་རྒྱ༔ བདག་འདྲ་ཤཱཀྱའི་དགེ་སྦ